CELEX: C2007/269/90
Language: el
Date: 2007-11-10 00:00:00
Title: Υπόθεση T-317/07: Προσφυγή της 27ης Αυγούστου 2007 — Επιτροπή κατά B2Test

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/50
            
         Προσφυγή της 27ης Αυγούστου 2007 — Επιτροπή κατά B2Test
   (Υπόθεση T-317/07)
   (2007/C 269/90)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (Βρυξέλλες, Βέλγιο) (εκπρόσωποι: L. Escobar Guerrero και E. Bouttier, δικηγόρος)
   
      Καθής: B2Test (Gardanne, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να καταδικάσει την εταιρία B2Test να καταβάλει στην προσφεύγουσα το ποσό των 50 110,72 ευρώ που αντιστοιχεί στο ποσό των 43 437,94 ευρώ ως κεφάλαιο και στο ποσό των 6 672,78 ευρώ για τόκους υπερημερίας που κατέστησαν απαιτητοί στις 23 Δεκεμβρίου 2004·
            
         
               —
            
            
               να καταδικάσει την εταιρία B2Test να καταβάλει το ποσό των 8,03 ευρώ ημερησίως για τόκους που κατέστησαν απαιτητοί, με το ίδιο επιτόκιο, από τις 24 Δεκεμβρίου 2004 και έως την πλήρη εξόφληση·
            
         
               —
            
            
               να καταδικάσει την εταιρία B2Test στα δικαστικά έξοδα.
            
         Ισχυρισμοί και κύρια επιχειρήματα
   Με την παρούσα προσφυγή που βασίζεται σε ρήτρα διαιτησίας, η προσφεύγουσα ζητεί να καταδικαστεί η καθής να επιστρέψει το ποσό της προκαταβολής που κατέβαλε η Κοινότητα, καθώς και τόκους υπερημερίας, κατόπιν της μη εκπληρώσεως της συμβάσεως αριθ. BRST-CT-98-5452, που συνήφθη στο πλαίσιο ειδικού προγράμματος έρευνας και τεχνολογικής αναπτύξεως, περιλαμβανομένης και της επιδείξεως, στον τομέα των βιομηχανικών τεχνολογιών και των υλικών (1994-1998) (1) και αφορούσε το πρόγραμμα «Research and development of a new safety flooring based on recycled plastic and rubber materials for an environmental and economical added value».
   Σύμφωνα με τη σύμβαση, η καθής όφειλε να υποβάλλει περιοδικώς στην Επιτροπή τα επιστημονικά και οικονομικά έγγραφα που ανέφερε η σύμβαση. Κατά την προσφεύγουσα, μόνο μέρος των εγγράφων που επέβάλλε η σύμβαση διαβιβάστηκαν εκ μέρους της καθής με περίπου τρία χρόνια καθυστέρηση σε σχέση με τις προβλεφθείσες προθεσμίες. Η τελική έκθεση για το πρόγραμμα ουδέποτε διαβιβάστηκε. Η προσφεύγουσα προβάλλει ότι η καθής παρέβη τις συμβατικές της υποχρεώσεις και υποχρεούται να επιστρέψει στην Επιτροπή το ποσό της προκαταβολής που αυτή της είχε καταβάλει αρχικά.
   
      (1)  ΕΕ 1994, L 222, σ. 19.